ddrg/super_eurlex huggingface dataset:
Sklep Sveta

z dne 17. decembra 1996

o sprejetju Sporazuma v obliki izmenjave pisem o začasni uporabi Sporazuma med Evropsko skupnostjo in Novo Zelandijo o zdravstvenih ukrepih, ki se uporabljajo za trgovanje z živimi živalmi in živalskimi proizvodi

(97/131/ES)

SVET EVROPSKE UNIJE JE,

ob upoštevanju Pogodbe o ustanovitvi Evropske skupnosti,

ob upoštevanju predloga Komisije,

ker sta Skupnost in Nova Zelandija začeli pogajanja za določitev zdravstvenih ukrepov, ki se uporabljajo v trgovanju z živimi živalmi in živalskimi proizvodi;

ker je bil kot posledica teh pogajanj 17. decembra 1996 podpisan Sporazum;

ker sta se podpisnici sporazumeli, da bo Sporazum veljal začasno od 1. januarja 1997 v skladu s Sporazumom v obliki izmenjave pisem, da bi se izognili prekinitvi trgovanja, dokler podpisnici ena druge uradno ne obvestita o dokončanju svojih postopkov za ratifikacijo navedenega sporazuma, kakor je predvideno v drugem pododstavku člena 18(1) Sporazuma;

ker mora Sporazum biti odobren,

SKLENIL:

Člen 1

Sporazum v obliki izmenjave pisem o začasni uporabi Sporazuma med Evropsko skupnostjo in Novo Zelandijo o zdravstvenih ukrepih, ki se uporabljajo za trgovanje z živimi živalmi in živalskimi proizvodi, je s tem odobren v imenu Skupnosti.

Besedilo Sporazuma v obliki izmenjave pisem je priloženo temu sklepu.

Člen 2

Predsednika Sveta se pooblasti za imenovanje osebe, ki je pooblaščena za podpis Sporazuma v obliki izmenjave pisem, da s tem zaveže Skupnost.

Člen 3

Ta sklep se objavi v Uradnem listu Evropskih skupnosti.

V Bruslju, 17. decembra 1996

Za Svet

Predsednik

I. Yates

--------------------------------------------------
Sklep Komisije

z dne 2. oktobra 1997

o spremembi Sklepa 93/53/EGS o ustanovitvi znanstvenega odbora za označbe porekla, geografske označbe in certifikate posebnega značaja

(Besedilo velja za EGP)

(97/656/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ker je treba podrobno določiti pogoje, ki jih morajo upoštevati člani odbora pri opravljanju svojih pristojnosti,

SKLENILA:

Edini Člen

Sklep 93/53/EGS se spremeni:

1. prvi stavek člena 6 (1) se nadomesti:

"Člani se imenujejo za obdobje treh let.";

2. Člen 6 (2) se nadomesti:

"2. Po preteku obdobja treh ali dveh let, odvisno od primera, ostanejo člani, predsednik in podpredsednik na položajih, dokler niso zamenjani ali so njihovi mandati obnovljeni.";

3. Člen 9 se nadomesti:

"Člen 9

1. Če predstavnik Komisije obvesti člane odbora, da velja zahtevano mnenje za vprašanje zaupne narave, ti člani brez poseganja v člen 214 Pogodbe ne smejo razkriti informacij, ki so jih pridobili pri delu v odboru.

2. Člani ne bodo niti med mandatom niti po njem za poklicne namene uporabljali informacij, ki so jih pridobili v funkciji članov odbora.";

4. vstavi se naslednji člen:

"Člen 10

Člani se bodo pri opravljanju svojih dolžnosti izogibali vsakršnega navzkrižja interesov."

V Bruslju, 2. oktobra 1997

Za Komisijo

Franz Fischler

Član Komisije

--------------------------------------------------
Sklep Komisije

z dne 26. junija 1997

o Začasnem trgovinskem sporazumu med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani in Republiko Armenijo na drugi strani, sklenjenim v imenu Evropske skupnosti za premog in jeklo in Evropske skupnosti za atomsko energijo

(97/629/ESPJ, Euratom)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti za premog in jeklo, zlasti njenega člena 95(1),

ob upoštevanju Pogodbe o ustanovitvi Evropske skupnosti za atomsko energijo, zlasti njenega člena 101(2),

ker je, dokler ne začne veljati sporazum o partnerstvu in sodelovanju, podpisan v Bruslju 22. aprila 1996, treba sprejeti Začasni trgovinski sporazum, podpisan v Bruslju 10. decembra 1996 med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani in Republiko Armenijo na drugi strani;

ker je sprejetje Začasnega sporazuma nujno za doseganje ciljev Skupnosti iz členov 2 in 3 Pogodbe o ustanovitvi Evropske skupnosti za premog in jeklo in ker Pogodba ne ureja vseh primerov iz tega sklepa;

po razpravi s posvetovalnim odborom in po soglasju Sveta z 29. aprila 1997,

SKLENILA:

Člen 1

Začasni trgovinski sporazum med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani in Republiko Armenijo na drugi strani s Protokolom in izjavami se potrdi v imenu Evropske skupnosti za premog in jeklo in Evropske skupnosti za atomsko energijo.

Besedila začasnega trgovinskega sporazuma, protokola in izjav so priloga temu sklepu [1].

Člen 2

Predsednik Komisije v imenu Evropske skupnosti za premog in jeklo ter Evropske skupnosti za atomsko energijo opravi notifikacijo, v skladu s členom 32 Začasnega trgovinskega sporazuma.

V Bruslju, 26. junija 1997

Za Komisijo

Jacques Santer

Predsednik

[1] UL L 129, 21.5.1997, str. 3.

--------------------------------------------------
Sklep Sveta

z dne 6. decembra 1996

o sklenitvi sporazuma med Evropsko skupnostjo na eni strani in vlado Danske ter lokalno vlado Ferskih otokov na drugi strani

(97/126/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 skupaj s prvim stavkom člena 228(2) Pogodbe,

ob upoštevanju predloga Komisije,

ker je Komisija v imenu Skupnosti s pogajanji uskladila nov sporazum, ki nadomesti Sporazum med Evropsko gospodarsko skupnostjo na eni strani in vlado Danske ter lokalno vlado Ferskih otokov na drugi strani [1], podpisan 2. decembra 1991, spremenjen s Sporazumom [2] v obliki izmenjave pisem med Evropsko skupnostjo na eni strani in vlado Danske ter lokalno vlado Ferskih otokov na drugi strani, podpisanim 8. marca 1995;

ker je treba odobriti ta novi sporazum,

SKLENIL:

Člen 1

Sporazum med Evropsko skupnostjo na eni strani in vlado Danske ter lokalno vlado Ferskih otokov na drugi strani se odobri v imenu Skupnosti.

Besedilo Sporazuma je priloženo temu sklepu.

Člen 2

Predsednik Sveta je pooblaščen, da imenuje osebe, pooblaščene za podpis Sporazuma, ki bo zavezoval Skupnost, in za notifikacijo, predvideno v členu 40 Sporazuma.

V Bruslju, 6. decembra 1996

Za Svet

Predsednik

D. Spring

[1] UL L 371, 31.12.1991, str. 1.

[2] UL L 54, 10.3.1995, str. 25.

--------------------------------------------------
Odločba Komisije

z dne 10. julija 1996

o odstopanju od določb Priloge III k Direktivi Sveta 91/439/EGS

(Besedilo velja za EGP)

(96/427/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/439/EGS z dne 29. julija 1991 o vozniških dovoljenjih [1] in zlasti člena 7 direktive,

ker člen 7(3) določa, da lahko države članice s soglasjem Komisije odstopajo od določb Priloge III o minimalnih standardih psihofizične sposobnosti za vožnjo vozil na motorni pogon;

ker morajo biti tovrstna odstopanja združljiva z razvojem medicinske znanosti in z načeli iz Priloge III;

ker Priloga III v točki 6.3 določa, da morajo imeti kandidati za vozniško dovoljenje ali podaljšanje takšnega dovoljenja ostrino vida, po potrebi s korekturnimi lečami, najmanj 0,8 na boljšem očesu in najmanj 0,5 na slabšem;

ker mora, če za doseganje vrednosti 0,8 in 0,5 uporabljajo korekturne leče, nepopravljena ostrina vida na vsakem očesu dosegati 0,05 ali pa je treba minimalno ostrino (0,8 in 0,5) doseči bodisi s korekcijo z očali z močjo, ki ne presega dioptrije plus ali minus štiri, bodisi s kontaktnimi lečami (nepopravljeni vid = 0,05), prav tako mora oseba korekcijo dobro prenašati;

ker točka 6.3 še določa, da se vozniška dovoljenja ne izdajo ali podaljšajo kandidatom ali voznikom, ki nimajo normalnega binokularnega vidnega polja ali trpijo za diplopijo;

ker v skladu s točko 6.3 Priloge III dioptrija očal za voznike skupine 2 ne sme presegati plus ali minus 4, predvsem zaradi poslabšanja vidnega polja pri uporabi močnejših očal; ker sodobni postopki in materiali zdaj omogočajo izdelavo očal do dioptrije plus ali minus 8 brez tovrstnega poslabšanja;

ker zato na zahtevo več držav članic Komisija meni, da razvoj medicinske znanosti upravičuje odstopanje od določbe točke 6.3 Priloge III k Direktivi glede dioptrije očal za voznike skupine 2,

SPREJELA NASLEDNJO ODLOČBO:

Člen 1

Države članice lahko dovolijo vrednost dioptrije plus ali minus 8 namesto plus ali minus 4, kadar je s korekcijo z očali dosežena minimalna ostrina 0,8 in 0,5.

Člen 2

Ta odločba je naslovljena na države članice.

Člen 3

Ta odločba začne veljati tretji dan po objavi v

Uradnem listu Evropskih skupnosti

.

V Bruslju, 10. julija 1996

Za Komisijo

Neil Kinnock

Član Komisije

[1] UL L 237, 24.8.1991, str. 1.

--------------------------------------------------
Sklep Sveta

z dne 28. oktobra 1996

o sklenitvi Sporazuma v obliki izmenjave pisem med Evropsko skupnostjo in Arabsko republiko Egipt o prilagajanju režima za uvoz pomaranč, s poreklom iz Egipta in ki prihajajo iz Egipta, v Skupnost

(96/641/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 Pogodbe, v povezavi s prvim stavkom člena 228 (2) Pogodbe,

ob upoštevanju predloga Komisije,

ker je bil uvozni režim za pomaranče spremenjen v okviru Urugvajskega kroga večstranskih trgovinskih pogajanj;

ker utegne ta novi režim negativno vplivati na tradicionalni uvoz Skupnosti iz Egipta;

ker člen 22 Sporazuma o sodelovanju med Evropsko gospodarsko skupnostjo in Arabsko republiko Egiptom [1] določa, da lahko Skupnost ob spremembi obstoječih pravil spremeni režim iz Sporazuma za zadevne proizvode;

ker se je Skupnost sporazumela z Arabsko republiko Egiptom, da se bo vse do sklenitve novega Evro-sredozemskega sporazuma navedeni režim prilagajal na podlagi sporazuma v obliki izmenjave pisem;

ker je treba slednji sporazum zdaj potrditi,

SKLENIL:

Člen 1

Sporazum v obliki izmenjave pisem med Evropsko skupnostjo in Arabsko republiko Egipt o prilagajanju režima za uvoz pomaranč, s poreklom iz Egipta in ki prihajajo iz Egipta, v Skupnost, se potrdi v imenu Skupnosti.

Besedilo Sporazuma je priloženo temu sklepu.

Člen 2

Predsednika Sveta se pooblasti za imenovanje osebe, pristojne za podpis Sporazuma, ki bo zavezoval Skupnost [2].

Člen 3

Če je potrebno, Komisija sprejme podrobna pravila za uporabo Sporazuma v skladu s postopkom iz člena 33 Uredbe (EGS) št. 1035/72 [3].

V Luxembourgu, 28. oktobra 1996

Za Svet

Predsednik

D. Spring

[1] UL L 266, 27.9.1978, str. 1.

[2] Datum začetka veljave sporazuma bo Generalni sekretariat Sveta objavil v Uradnem listu Evropskih skupnosti.

[3] Uredba Sveta (EGS) št. 1035/72 z dne 18. maja 1972 o skupni ureditvi trga za sadje in zelenjavo (UL L 118, 20.5.1972, str. 1). Uredba, kakor je bila nazadnje spremenjena z Uredbo Komisije (ES) št. 1363/95 (UL L 132, 16.6.1995, str. 8).
Sklep Sveta

z dne 28. oktobra 1996

o sklenitvi sporazuma v obliki izmenjave pisem med Evropsko skupnostjo in Arabsko republiko Egipt o spremembi režimov za uvoz riža, s poreklom iz Egipta in ki prihaja iz Egipta, v Skupnost

(96/640/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 v zvezi s prvim stavkom člena 228(2) Pogodbe,

ob upoštevanju predloga Komisije,

ker člen 19 Sporazuma o sodelovanju med Evropsko gospodarsko skupnostjo in Arabsko republiko Egipt [1] predvideva zniževanje dajatve za uvoz riža, s poreklom iz Egipta in ki prihaja iz te države, v Skupnost, v okviru letne količine 32000 ton in pod pogojem, da se obračuna izvozna dajatev; ker sporazum predvideva, da lahko Skupnost spremeni te režime, ob upoštevanju interesov Egipta, v primeru katere koli spremembe njegovih pravil;

ker se je Skupnost v sporazumu o kmetijstvu urugvajskega kroga obvezala, da bo spremenljive dajatve nadomestila s carino; ker to zahteva spremembo sporazuma z Egiptom;

ker se je zato Skupnost pogodila z Arabsko republiko Egipt o sporazumu v obliki izmenjave pisem, ki spreminjajo zadevne režime;

ker bi bilo treba ta sporazum odobriti,

SKLENIL:

Člen 1

Sporazum v obliki izmenjave pisem med Evropsko skupnostjo in Arabsko republiko Egipt o spremembi režimov za uvoz riža, s poreklom iz Egipta in ki prihaja iz Egipta, v Skupnost, je odobren v imenu Skupnosti.

Besedilo Sporazuma je priloženo temu sklepu.

Člen 2

Predsednika Sveta se pooblasti za imenovanje osebe, pristojne za podpis Sporazuma, ki bo zavezoval Skupnost. [2]

Člen 3

Določbe o izvajanju Sporazuma, vključno s katerimi koli nadzornimi ukrepi, se sprejme skladno s postopkom iz člena 27 Uredbe (EGS) št. 1418/76 [3].

Kadar uporaba Sporazuma zahteva tesno sodelovanje z Arabsko republiko Egipt, lahko Komisija sprejme vse potrebne ukrepe za zagotavljanje takega sodelovanja.

V Luxembourgu, 28. oktobra 1996

Za Svet

Predsednik

D. Spring

[1] UL L 266, 27.9.1978, p. 1.

[2] Datum začetka veljavnosti Sporazuma bo v Uradnem listu Evropskih skupnosti objavil generalni sekretariat Sveta.

[3] Uredba Sveta (EGS) št. 1418/76 z dne 21. junija 1976 o skupni ureditvi trga za riž (UL L 166, 25.6.1976, str. 1). Uredba, kakor je bila nazadnje spremenjena z Uredbo (EGS) št. 3072/95 (UL L 329, 30.12.1995, str. 18).

--------------------------------------------------
Odločba Komisije

z dne 26. marca 1996

o spremembi Odločbe 94/766/ES o posebnih pogojih za uvoz ribiških proizvodov in proizvodov iz ribogojstva iz Tajvana

(Besedilo velja za EGP)

(96/255/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/493/EGS z dne 22. julija 1991 o zdravstvenih pogojih za proizvodnjo in dajanje na trg ribiških proizvodov [1], kakor je bila nazadnje spremenjena z Aktom o pristopu Avstrije, Finske in Švedske, ter zlasti člena 11(5) Direktive,

ker je bil seznam obratov, ki jih je Tajvan odobril za uvoz ribiških proizvodov in proizvodov iz ribogojstva v Skupnost, določen v Odločbi Komisije 94/766/ES [2], kakor je bila spremenjena z Odločbo 96/31/ES [3]; ker se ta seznam lahko spremeni, ko pristojni organ v Tajvanu predloži nov seznam;

ker je pristojni organ v Tajvanu predložil nov seznam 17 obratov;

ker je treba ustrezno spremeniti seznam odobrenih obratov;

ker so bili ukrepi, predvideni s to odločbo, pripravljeni v skladu s postopkom iz Odločbe Komisije 90/13/EGS [4],

SPREJELA NASLEDNJO ODLOČBO:

Člen 1

Priloga B Odločbe 94/766/ES se nadomesti s Prilogo k tej odločbi.

Člen 2

Ta odločba je naslovljena na države članice.

V Bruslju, 26. marca 1996

Za Komisijo

Franz Fischler

Član Komisije

PRILOGA

"PRILOGA B

SEZNAM ODOBRENIH OBRATOV

Številka odobritve Ime obrata Naslov Odobritev

[FOR THE PRINTER: insert from the original!!!] [FOR THE PRINTER: insert from the original!!!] [FOR THE PRINTER: insert from the original!!!] [FOR THE PRINTER: insert from the original!!!]"

[1] UL L 268, 24.9.1991, str. 15.

[2] UL L 305, 30.11.1994, str. 31.

[3] UL L 9, 12.1.1996, str. 6.

[4] UL L 8, 11.1.1990, str. 70.
Sklep Sveta

z dne 6. decembra 1996

o sklenitvi Sporazuma v obliki izmenjave pisem med Evropsko skupnostjo na eni strani in Kraljevino Norveško na drugi strani o Protokolu št. 2 k Sporazumu med Evropsko gospodarsko skupnostjo in Kraljevino Norveško

(96/753/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 v povezavi s prvim stavkom člena 228(2) Pogodbe,

ob upoštevanju predloga Komisije,

ker je bil Sporazum v obliki izmenjave pisem med Evropsko skupnostjo na eni strani in Kraljevino Norveško na drugi strani o Protokolu št. 2 k Sporazumu med Evropsko gospodarsko skupnostjo in Kraljevino Norveško [1] sklenjen, da bi upoštevali pristop Republike Avstrije, Republike Finske in Kraljevine Švedske k Evropski uniji in izvajanje Sporazuma urugvajskega kroga;

ker je Sporazum treba odobriti,

SKLENIL:

Člen 1

Sporazum v obliki izmenjave pisem med Evropsko skupnostjo na eni strani in Kraljevino Norveško na drugi strani o Protokolu št. 2 k Sporazumu med Evropsko gospodarsko skupnostjo in Kraljevino Norveško je odobren v imenu Skupnosti.

Besedilo Sporazuma je priloženo k temu sklepu.

Člen 2

Podrobna pravila za uporabo tega sklepa sprejme Komisija, kateri pomaga Odbor iz člena 15 Uredbe (ES) št. 3448/93 [2] v skladu s postopkom iz člena 16 navedene uredbe.

Člen 3

Predsednik Sveta je pooblaščen, da imenuje osebo, ki bo pooblaščena za podpis Sporazuma iz člena 1, da zaveže Skupnost.

V Bruslju, 6. decembra 1996

Za Svet

Predsednik

D. Spring

[1] UL L 171, 27.6.1973, str. 1.

[2] UL L 318, 20.12.1993, str. 18.

--------------------------------------------------
Sklep Sveta

z dne 26. februarja 1996

o sklenitvi Sporazuma o znanstvenem in tehnološkem sodelovanju med Evropsko skupnostjo in Kanado

(96/219/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti, zlasti člena 113 m v zvezi s prvim stavkom člena 228(2) in prvim pododstavkom člena 228(3) te pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ker Evropska skupnost in Kanada izvajata posebne raziskovalne programe na področjih v skupnem interesu;

ker sta na podlagi preteklih izkušenj z Okvirnim sporazumom o trgovinskem in gospodarskem sodelovanju med Evropskimi skupnostmi in Kanado [3], obe strani izrazili željo po vzpostavitvi bolj uradnega okvira za sodelovanje na področju znanosti in tehnologije;

ker je Svet s Sklepom 19. aprila 1993 pooblastil Komisijo za pogajanja o Sporazumu o znanstvenem in tehnološkem sodelovanju med Evropsko skupnostjo in Kanado;

ker je Svet s Sklepom 15. junija 1995 pooblastil Komisijo za podpis Sporazuma v imenu Evropske skupnosti;

ker je bil Sporazum podpisan 17. junija 1995;

ker je treba potrditi Sporazum o znanstvenem in tehnološkem sodelovanju med Evropsko skupnostjo in Kanado,

SKLENIL:

Člen 1

S tem se potrdi Sporazum o znanstvenem in tehnološkem sodelovanju med Evropsko skupnostjo in Kanado.

Besedilo Sporazuma je priloženo k temu sklepu.

Člen 2

Predsednik Sveta poda v imenu Evropske skupnosti uradno obvestilo, kot je predvideno v členu 12 Sporazuma.

V Bruslju, 26. februarja 1996

Za Svet

Predsednik

S. Agnelli

[1] UL C 317, 28.11.1995, str. 7.

[2] UL C 17, 22.1.1996.

[3] UL L 260, 24.8.1976, str. 2.

--------------------------------------------------
Odločba Komisije

z dne 24. julija 1995

o določitvi vzorca veterinarskega spričevala za trgovanje z jajčnimi celicami in zarodki kopitarjev

(Besedilo velja za EGP)

(95/294/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 92/65/EGS z dne 13. julija 1992 o zahtevah zdravstvenega varstva živali za trgovino in za uvoz v Skupnost živali, semena, jajčnih celic in zarodkov, za katere ne veljajo zahteve zdravstvenega varstva živali, določene v posebnih pravilih Skupnosti iz Priloge A(I) k Direktivi 90/425/EGS [1], kakor je bila spremenjena z Odločbo Komisije 95/176/ES [2], in zlasti člena 11(3) Odločbe,

ker je Svet v Prilogi D k Direktivi 92/65/EGS določil zdravstvene pogoje za odvzem, pripravo, skladiščenje in prevoz jajčnih celic ter zarodkov, kakor tudi veterinarsko-sanitarne pogoje, ki se uporabljajo za kobile darovalke;

ker mora biti vzorec veterinarskega spričevala za trgovanje z jajčnimi celicami in zarodki kopitarjev opredeljen v skladu z navedeno direktivo;

ker se Odločba Komisije 95/176/ES o spremembi prilog k Direktivi 92/65/EGS glede semena, jajčnih celic in zarodkov kopitarjev uporablja od 1. oktobra 1995; ker se torej veterinarsko spričevalo za trgovanje z jajčnimi celicami in zarodki kopitarjev uporablja istočasno;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Države članice zagotovijo, da se iz njihovega ozemlja pošljejo na ozemlje druge države članice samo jajčne celice in zarodki kopitarjev, ki jih med prevozom spremlja pravilno izpolnjeno veterinarsko spričevalo, skladno z vzorcem v Prilogi.

Člen 2

Ta odločba se uporablja od 1. oktobra 1995.

Člen 3

Ta odločba je naslovljena na vse države članice.

V Bruslju, 24. julija 1995

Za Komisijo

Franz Fischler

Član Komisije

[1] UL L 268, 14.9.1992, str. 54.

[2] UL L 117, 24.5.1995, str. 23.

--------------------------------------------------

PRILOGA

+++++ TIFF +++++

+++++ TIFF +++++

--------------------------------------------------
Sklep Sveta

z dne 20. decembra 1995

o sklenitvi sporazumov v obliki izmenjave pisem med Evropsko skupnostjo na eni strani in Republiko Islandijo, Kraljevino Norveško in Švicarsko konfederacijo na drugi strani o nekaterih kmetijskih proizvodih

(95/582/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti, zlasti člena 113 v povezavi s prvim stavkom člena 228(2) Pogodbe,

ob upoštevanju Akta o pristopu Republike Avstrije, Republike Finske in Kraljevine Švedske,

ob upoštevanju predloga Komisije,

ker je treba sporazume v obliki izmenjave pisem med Evropsko skupnostjo na eni strani in Republiko Islandijo, Kraljevino Norveško in Švicarsko konfederacijo na drugi strani v zvezi z nekaterimi kmetijskimi proizvodi potrditi, tako da se upošteva pristop Republike Avstrije, Republike Finske in Kraljevine Švedske k Evropski uniji,

SKLENIL:

Člen 1

Sporazumi v obliki izmenjave pisem med Evropsko skupnostjo na eni strani in Republiko Islandijo, Kraljevino Norveško in Švicarsko konfederacijo na drugi strani o nekaterih kmetijskih proizvodih se potrdi v imenu Skupnosti.

Besedila sporazumov so priložena temu sklepu.

Člen 2

Komisija sprejme natančna pravila za uporabo tega sklepa v skladu s postopkom, določenim v členu 30 Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode [1], ali v ustreznih določbah drugih uredb o skupni ureditvi trgov.

Člen 3

Predsednik Sveta se pooblasti za imenovanje osebe, ki je pooblaščena za podpis sporazumov, navedenih v členu 1, ki zavezujejo Skupnost [2].

V Bruslju, 20. decembra 1995

Za Svet

Predsednik

J. M. Eguiagaray

[1] UL L 148, 28.6.1968, str. 13.

[2] Datume začetka veljavnosti sporazumov bo v Uradnem listu Evropskih skupnosti objavil Generalni sekretariat Sveta.
Odločba Komisije

z dne 27. oktobra 1995

o splošnih ukrepih zaščite v zvezi z venezuelskim encefalomielitisom pri konjih v Venezueli in Kolumbiji

(Besedilo velja za EGP)

(95/461/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/496/EGS z dne 15. julija 1991 o načelih za organizacijo veterinarskih pregledov živali pri vstopu v Skupnost iz tretjih držav in o spremembi direktiv 89/662/EGS, 90/425/EGS in 90/675/EGS [1], kakor so bile nazadnje spremenjene z Aktom o pristopu Avstrije, Finske in Švedske, ter zlasti člena 18 Direktive,

ker je bila prisotnost venezuelskega encefalomielitisa pri konjih v Venezueli in Kolumbiji potrjena;

ker pojav venezuelskega encefalomielitisa pri konjih v Venezueli in Kolumbiji resno ogroža kopitarje držav članic, če upoštevamo razne premike kopitarjev;

ker je zato treba prepovedati ponovni vstop registriranih konjev po začasnem izvozu iz Venezuele in Kolumbije;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Države članice prepovejo ponovni vstop po začasnem izvozu registriranih konjev iz Venezuele in Kolumbije.

Člen 2

Države članice spremenijo ukrepe, ki jih uporabljajo v zvezi z Venezuelo in Kolumbijo, da jih uskladijo s to odločbo. O tem obvestijo Komisijo.

Člen 3

Ta odločba je naslovljena na države članice.

V Bruslju, 27. oktobra 1995

Za Komisijo

Franz Fischler

Član Komisije

[1] UL L 268, 24.9.1991, str. 56.

--------------------------------------------------